रूस दी माधवी मंजरी (33) सन् 2004 थमां वृंदावन आवा रदियां न। पेशे थमां अध्यापिका इस कृष्ण भक्त ने ब्याह् दे बारे च गलाया, ‘कृष्ण दी मर्जी।’ फ्रांस दे कृष्ण बल्लभ दास अपने देश च इस्कान मंदर च प्रसाद बंडने दा कम्म करदे न। उनेंगी 1976 च आपूं स्वामी प्रभुपाद जी थमां दीक्षा लैने दा सौभाग्य प्राप्त ऐ। 1977 थमां 50 थमां बी मती बारी ओह् वृंदावन यात्रा उप्पर आई चुके दे न। कृष्ण बल्लभ दास ने गलाया जे भारतीयें दा दुर्भाग्य ऐ जे उनें स्वामी प्रभुपाद जी गी नेईं पन्छानेआ ते इस्स लेई स्वामीजी गी अपनी गल्ल आक्खने लेई अमरीका ते यूरोप जाना पेआ।